

                                                              П Р О Е К Т


    Във връзка с чл.26, ал.2 от ЗНА, отразяващ задължението за публикуване на Проекта за приемане на нормативен акт с цел информиране на населението и прозрачност в действията на институциите в 14 дневен срок от публикуване на интернет страницата на Община Котел, за настоящия проект на Правилник за устройството и дейността на Центъра за подкрепа за личностно развитие - Котел се приемат предложения и становища на e-mail:@abv.bg,считано от 02.11.2016 г. до 15.11.2016 г.

Мотиви към настоящият проект: 

1.Причини,които налагат приемането:
    Народното събрание на Република България прие Закон за предучилищното и училищното   образование(обнародван в ДВ,бр.79 от 13.10.2015г). С влизането в сила на този закон от 01.08.2016г.на основание & 18 от Заключителните разпоредби на същия, съществуващите общински обслужващи звена  от  Центрове  за работа с деца  като извънучилищни  педагогически  учреждения,  продължават да осъществяват дейността си по този закон като Центрове  за подкрепа  за  личностно развитие .В тази връзка на основание  чл.49, ал.1 т.1 от ЗПУО, Център за работа с деца - Котел, продължава дейността си като Център за подкрепа за личностно развитие /ЦПЛР/. Законът / чл.49,ал.8 / налага  устройството и дейността на ЦПЛР да се урежда с  Правилник , приет от Общински съвет – Котел.     

2.Цели, които се поставят:

   Създаване на условия за изява на творческата индивидуалност на всяко дете и ученик и подпомагане на българското училище в осъществяване на неговите образователни и възпитателни задачи, а така също и осигуряване на дейности за осмисляне свободното време на подрастващите.Запазване и утвърждаване авторитета на извънучилищната дейност в гр.Котел и съхраняване на ЦПЛР като полезна и обществено значима институция.

3.Финансови и други средства, необходими за прилагане на Правилника:

Няма необходимост от финансови и други средства за прилагането на Правилника.

4.Очаквани резултати:

   Осигуряване на качествена и ефективна подготовка по интереси  на децата и учениците, участващи в дейности в областта на науките и изкуствата .Осмисляне на свободното време на подрастващите , предоставяне на изява в общински, областни, национални и международни програми и фестивали и откликване на изискванията на обществото и родителите.  

5.Анализ за съответствие с правото на Европейския съюз:

   Проектът на Правилника не противоречи и на правото на Европейския съюз. Този Правилник  е  в съответствие с новия Закон за предучилищното и училищното  образование, влизащ в сила от 01.08.2016 г. 

ПРАВИЛНИК
ЗА УСТРОЙСТВОТО  И ДЕЙНОСТТА НА  ЦПЛР - КОТЕЛ
Раздел I
Общи положения
      Чл.1.С този правилник се определят структурата, функциите, дейностите и финансирането на ЦПЛР-Котел.
      Чл. 2.(1) ЦПЛР е център за подкрепа за личностно развитие по смисъла на чл.49, ал.1,т.1 от Закона за предучилищното и училищно образование-ЗПУО.
(2) ЦПЛР изпълнява дейности по чл.49, ал.1, т.1 от ЗПУО.
1.Осъществява държавната политика за осигуряване и предоставяне на обща и допълнителна подкрепа за личностно развитие на децата и учениците на национално ниво чрез организиране на дейности за развитие на индивидуалните им способности и дарования в областта на науките, технологиите, изкуствата, спорта, придобиване на умения за лидерство и др.
2.Изгражда култура в организацията и самоорганизацията на децата и учениците;
3.Разработва и участва в програми и проекти за активиране на взаимодействието между детската градина, училището, семейството и социалната среда.
(3) Дейността на ЦПЛР се основава на принципите на свободния избор и доброволно участие на всички деца и ученици без разлика на пол, вероизповедание, етническа принадлежност, социално състояние и др.
      Чл. 3,(1) ЦПЛР е юридическо лице и притежава собствен печат, идентификационен  код по БУЛСТАТ.
(2) Седалището и адресът на управление на ЦПЛР е ул."Кръстю Раковски"№1.

                                                       Раздел II
                                     Функции и дейности на ЦПЛР

      Чл. 4. (1) ЦПЛР организира и провежда дейности за развитие на интересите, способностите, компетентностите и изявата в областта на науките, технологиите,изкуствата и осигурява обща и допълнителна подкрепа за личностно развитие на децата и учениците.
             (2)Подкрепата по ал. 1 включва:
                          1.занимания по интереси;
          2.кариерно ориентиране на учениците;
         З.дейности по превенция на насилието и преодоляване на проблемното поведение; 
         4.педагогическа и психологическа подкрепа;
(3)	Подкрепата по ал. 2 се предоставя чрез:
1.проучване на интересите,способностите и компетентностите на децата и учениците и създаване на условия за тяхното пълноценно развитие и изява;
2.организиране на образователна творческа дейност за деца и ученици на общинско,областно,национално и международно равнище;
3.подпомагане на професионалното ориентиране на учениците чрез стимулиране развитието на личностни качества, социални и творчески умения в областта на науките, технологиите и изкуствата.
                4.организиране и провеждане на занимания в групи по интереси в областта на науките, изкуствата,гражданското и здравно образование, както и за придобиване на умения за лидерство;
5.участие в общински, областни, национални и международни проекти, програми и форуми;
6.допълнителна подкрепа за децата и учениците с изявени дарби;
      Чл.5 ЦПЛР-Котел работи като мултифункционален модел за:
1.подготовка чрез извънучилищна дейност на децата и учениците за изява и пълноценна реализация;
2.съгласуване на формите за педагогическо въздействие с потребностите на децата и учениците на българската национална култура и традиция;
3.осигуряване на условия за утвърждаване на децата като активни субекти на своето развитие;
4.създаване на мобилни модели за работа с децата и учениците; 
       Чл.6.(1) ЦПЛР осъществява следните дейности:
1.подпомага интелектуалното, емоционалното и физическото развитие, социалната реализация на децата и учениците в съответствие с възрастта, потребностите, способностите и интересите.
2.съдейства за съхраняването и утвърждаването на българската национална идентичност;
3.подпомага за професионалната насоченост и придобиване на компетентности, необходими за успешна личностна и професионална реализация;
4.съдейства за ранното откриване на заложбите на децата и учениците, стимулира познавателните интереси и творчески способности и насърчава тяхното развитие и реализация;
5.подпомага формиране на устойчиви нагласи и мотивация за учене през целия живот;
6.съдейства за придобиване на компетентности за разбиране и прилагане на принципите на демокрация и правова държава, на човешките права и свободи, на активното и отговорно гражданско участие;
7.съдейства за формиране толерантност и уважение към правата на децата, учениците и хората с увреждания;
8.подпомага познаването на националните, европейски и световни културни ценности и традиции;
9.осъществява информационна и консултантска дейност с ученици, учители и родители за видовете извънучилищни форми и дейности за подкрепа за личностно развитие, за съдържанието и условията на работа в тях;
10.организира колективни и индивидуални, постоянни и временни организационни педагогически форми и изяви на ученици на общинско, регионално и национално равнище;
11.стимулира ученици и учители за постигнати високи резултати в провежданите обучителни и творчески дейности;
12.участва със свои представители в национални инициативи

                                                                   Раздел III
              Организация на образователния процес в ЦПЛР

       Чл.7. ЦПЛР е отворен за посещения от 16.30. Пропускателният режим в ЦПЛР се определя със заповед на директора.
        Чл.8.(1) Дейността на ЦПЛР се осъществява в съответствие с плана за обучение и с плана на институцията, утвърдена от директора.
(2)Планът за обучение разпределя учебното време по области и съдържа: 
1.брой на учебните седмици- за постоянните групи;
2.наименование на областите и организационните педагогически форми;   
3.годишен брой учебни часове;
(3)В плана за дейността на институциите се включват:
1.дейности за постигане на резултати от образователния и творческия процес;
2.дейности,свързани с обучителните програми на учителите по форми; 
3.дейности по осъществяване на вътрешен контрол;
4.основни дейности при взаимодействието с родители, партньори и институции;
5.публични изяви и дейности, които се организират на общинско, регионално, национално и международно равнище.
     Чл.9. (1) Дейностите в ЦПЛР се провеждат в съответствие с графика за учебното време и ваканциите за съответната учебна година, утвърден от Министъра на образованието и науката.
(2) Ваканциите може да се използват за занимания в постоянните групи по чл.13, ал.З, т 1 при желание на децата и учениците.
(3) Учебната година в ЦПЛР започва на 1 октомври и е с продължителност 12 месеца.
      Чл.10 (1) Дейността за обучение в ЦПЛР се осъществява в следните области:
1.науки
2.изкуства
(2) Дейностите за обучение в ЦПЛР може да се провеждат като свободни занимания,почасови занимания и др.
      Чл.11(1) Учебният процес в съответните области по чл. 10 се организират и провеждат в организационни педагогически форми. 
 (2)Организационните педагогически форми са: 
1.масови-прояви и публични изяви, конкурси, състезания, фестивали, изложения, олимпиади,празници, образователни, концертни и развлекателни програми, др.
2.групови-школи, клубове, състави, хорове, кръжоци и др. 
З.индивидуални-работа с напреднали и изявени деца и ученици от постоянните групи за обучение; с деца и ученици със специални образователни потребности.
      Чл.12(1) Обучението в организационните педагогически форми се осъществява в групи или група;
(2)Продължителността на работата(учебни седмици) в групата и седмичната заетост (учебни часове) се определят в плана за обучение в зависимост от възрастта или равнището на подготовка на децата и учениците.
(3) Групите за обучение могат да бъдат:
1.постоянно действащи-за обучение на деца и ученици през учебната година; заниманията се провеждат в рамките от 30 до 36 учебни седмици със седмична заетост от 2 до 6 учебни часа;
2.временно действащи-за обучение на деца и ученици през учебната година за участие в научни, културно-образователни изяви на общинско, областно, национално и международно равнище; заниманията се провеждат до четири седмици със седмична заетост до 8 часа; учителите водят до 3 временни групи през учебната година.
3.временно действащи-за обучение на деца и ученици през ваканциите за участие в научни, културно-образователни изяви на общинско,национално и международно равнище; заниманията за всяка група се провеждат до две седмици със седмична заетост до 20 часа; учителите ръководят до две временни групи през ваканциите.
(4) През ваканциите се сформират групи, временно действащи за работа с деца и ученици, необхванати в групите по ал.З, в съответствие с желанията на децата и възможностите на ЦПЛР.
               (5)Групите по ал. 3 се вписват в Списък-Образец №3 и определените за тях часове за норматива на учителя включват занимания в групите и работа за подготовката на изяви.
       Чл.13(1) Седмичното разписание на учебните занимания включва до 5 часа за една група в един ден в зависимост от вида на организационната педагогическа форма и спецификата на дейността при спазване на здравословни и безопасни условия на обучение и труд.
               (2) Заниманията в ЦПЛР са почасови.
(3) Продължителността на заниманията за учениците от I до XII клас е от 30 до 40 минути, а на деца от предучилищна възраст-до 30 минути.
(4) Почивките между учебните часове са с продължителност не по-малко от 10 и не повече от 30 минути в зависимост от спецификата на дейността.
       Чл.14 Организацията на образователният процес и видът на формите се определят от плана на обучение.

        Чл.15(1) Учебната програма определя целите и задачите на образователния процес, структурата и обема на учебното съдържание на всяка група.
 (2) Учебната програма се разработва от учителя, ръководител на организационната педагогическа форма и се утвърждава от директора.
       Чл.16 Децата и учениците,участници в организационните педагогически форми в процеса на образователните дейности имат правата и задълженията по Глава 1Х, Раздел- I на ЗПУО.
        Чл.17 (1)Резултатите от дейностите на организационните педагогически форми се представят пред родители и обществеността на публични изяви с регионален, национален и международен характер.
      Чл.18 Желанието да се участва в дадена педагогическа форма се декларира със заявление, подписано от родител, с което участниците изразяват съгласие с условията определени от правилника на ЦПЛР-Котел.
      Чл.19 На децата и учениците, успешно завършили пълния курс на дадена педагогическа форма, при поискване се издава служебна бележка.
      Чл.20(1) Учителите,участници в образователния процес в ЦПЛР имат правата и задълженията, съгласно Глава XI, Раздел II от ЗПУО.
(2) Учителите в ЦПЛР могат да прилагат специфични методи на педагогическа работа и иновационни програми.
(3) Учителите получават грамоти и успехите им за постигнати високи резултати се популяризират.
       Чл.21(1) Контролната дейност на образователният процес в ЦПЛР се осъществява от директора, РУО-Сливен и МОН.
                  (2) Контролната дейност на директора се организира в съответствие с плана за контролна дейност на ЦПЛР. 

                Раздел IV
                      Управление и структура на ЦПЛР

      Чл.22 (1) ЦПЛР се ръководи и представлява от директор, който се назначава от кмета въз основа на конкурс, проведен по реда на Кодекса на труда.
  (2) Директорът:
 1.организира, контролира и отговаря за цялостната дейност в ЦПЛР.
 2.представлява институцията пред органи, организации и лица и сключва договори с физически и юридически лица по предмета на дейност в съответствие с предоставените му правомощия.
3.подписва и подпечатва документи, като съхранява печата на институцията.
4.контролира и отговаря за правилното водене и съхраняване на задължителните документи и съхранява учебната документация.
5.осигурява спазването и прилагането на държавните образователни стандарти.
6.анализира и отчита цялостната дейност на ЦПЛР и предоставя информация на съответните контролни органи-община Котел и РУО-Сливен.
7.организира приемането на деца и ученици, обучението и възпитанието им в съответствие с държавните образователни стандарти.
8.ръководи разработване на програми за реализиране на държавната политика за развитие на способностите и изявите на децата и учениците.
9.утвърждава плановете за работа на направленията в ЦПЛР и програмите на обучение, съобразно специфичния план за обучение за центровете за подкрепа за личностно развитие по чл.49, ал 1, т. 1 от ЗПУО; разпределя преподавателската работа между учителите, съгласно утвърдените от закона норми за преподавателска заетост;
                10.изготвя и утвърждава Списък-Образец №3;
                 11.извършва задължителна преподавателска работа в съответствие с нормите за преподавателска заетост;
12.създава организация за осигуряване на необходимите материални, финансови и човешки ресурси за занимания и творчески изяви на децата и учениците;
13.създава условия за повишаване квалификацията на служителите;
14. в съответствие с Кодекса на труда, ЗПУО и с този правилник награждава ученици, награждава и наказва учители и служители;
15.награждава външни лица, общественици и граждани, подпомогнали дейността на ЦПЛР.
16.прилага разпоредбите по трудовото законодателство по отношение на служителите в ЦПЛР;
17.изготвя длъжностно разписание на персонала и утвърждава поименно разписание на длъжностите и работните заплати;
18.отговаря за законосъобразното, целесъобразно и икономично разпореждане с бюджетните средства.
19.разпорежда се с финансовите средства при спазване на действащата нормативна уредба;
20.осигурява безопасни условия на обучение и труд.
21.съдейства на компетентните органи при извършване на проверки.
                 22.осъществява взаимодействие с:
-педагогическия персонал 
-учениците 
-МОН
-РУО-Сливен
-органи на държавната и местна власт
-финансиращия орган
-родители
-средствата за масово осведомяване
23.изпълнява и други функции, възложени му с нормативни и административни актове.
24. При отсъствие на директора за срок, по-малък от 60 календарни дни, той определя свой заместник от учителския състав със заповед, в която се посочват обемът и правомощията по време на отсъствието му. 
        Чл.23, (1) В изпълнение на своите правомощия директорът издава заповеди.
(2)Административните актове на директора могат да се обжалват по реда на Административнопроцесуалния кодекс.
        Чл.24 ЦПЛР осъществява дейността си в 2 направления:
- „Наука и технологии"
- „Изкуства"
       Чл.25 Задължителните документи се водят и съхраняват в съответствие с държавния образователен стандарт за информацията и документите в системата на предучилищното и училищно образование.

                                                                 Раздел V
                Имущество и източници за финансиране на ЦПЛР

      Чл.26 (1) Имотите, предоставени за управление и ползване от ЦПЛР са общинска собственост
  (2) ЦПЛР упражнява правото на държавна собственост върху предоставеното му за управление имущество от свое име,и на своя отговорност в пределите на закона.
      Чл.27,(1) Финансирането на ЦПЛР се извършва със средства от държавния бюджет чрез бюджета на Министерството на образованието и науката.
 (2) ЦПЛР прилага неделегиран бюджет при условия и ред определени от Община Котел като първи бюджетен разпоредител.
Заключителни разпоредби
§ единствен:
Този правилник се издава на основание чл.49, ал.1, т.1 от ЗПУО и отменя предишни

